Chanel - më i shituri i parfumeve me një histori 90-vjeçare
Chanel No 5 u krijua në vitin 1921 për Coco Chanel dhe ishte i pari kompozim aromash.
Bashkëpunimi mes parfumit Chanel dhe qytetit Gras në Francën juglindore vazhdon që prej 90 vjetësh. Ai e ka zanafillën me daljen në treg të parfumit Chanel No 5 nga Koko Shanel në vitin 1921. Në atë kohë, ky ishte parfumi i parë që shfrytëzonte molekulat sintetike të marra nga produkte natyrore si trëndafili dhe jasemini, dy ndër elementët më të kushtueshëm të aromave. Në atë kohë, Gras ishte vendi i vetëm në Francë ku mund të gjendeshin ato. Ky fakt ka bërë që miqësia e qytetit me firmën Shanel t’i rezistojë kohës. Në Gras të Francës jugore, familja Myl, pronare e këtyre plantacioneve prej 20 vitesh punon vetëm për firmën Chanel, duke prodhuar lule për parfumet e kompanisë, sidomos për Chanel No 5. Chanel No 5 u krijua në vitin 1921 për Coco Chanel nga specialisti Ernest Bo. Ky ishte i pari kompozim aromash i përbërë nga një përzjerje lulesh dhe kimikatesh. Sot, ky është një nga parfumet më të famshëm në histori dhe ndër më të shiturit. Sipas kompanisë, në botë shitet çdo 55 sekonda një shishe Chanel No 5. Zhozef Myl thotë se trandafilët janë përbërësit kryesorë të parfumit Chanel No 5 dhe kanë qenë përdorur që kur u shpik parfumi. thotë zoti Myl. Familja Myl është ndër prodhuesit më të mëdhenj të trëndafilave në rajonin Gras. Ata kultivojnë edhe llojin e jasminit që përdoret në Chanel No 5.Pasi mblidhen, trëndafilat dërgohen në një uzinë ekstraktimi pranë plantacionit të familjes Myl. Pastaj bëhet distilimi dhe nxirret esenca që përdoret për formulimin e parfumit Chanel No 5. , thotë shefi i uzinës, Zhan Fransua Vjëj. Por prodhimi i parfumit legjendar varet kryesisht nga ekspertët, ose mjeshtrit e nuhatjes. Kryeeksperti i firmës Chanel, Zhak Polzh, punon për këtë kompani që prej 30 vjetësh. Ai jo vetëm që ka krijuar disa nga parfumet më të shitura të firmës Chanel, si Coco, Coco Mademoiselle, Chance dhe Allure, por është edhe kuratori i parfumit më të vjetër, No 5. , thotë Polzh. Deri tani, Chanel No 5 i ka qëndruar provës së kohës. Dhe gjatë viteve është bërë më i shituri në botën e parfumeve.